Nr. 76686/08.09.2021

**R E F E R A T D E A P R O B A R E**

privind desemnarea reprezentantului Consiliului Local al municipiului Bistriţa în Comisia pentru evaluarea şi asigurarea calităţii în unitatea de învăţământ particular Şcoala Primară „Sfântul Stelian” din municipiul Bistriţa

Prin Hotărârea Consiliului Local al municipiului Bistriţa nr. 128/08.09.2021 unitatea de învăţământ particular Şcoala Primară “Sfântul Stelian” este cuprinsă în Anexa 2 la Reţeaua şcolară a unităţilor de învăţământ preuniversitar de stat şi particular din municipiul Bistriţa pentru anul şcolar 2021-2022.

Potrivit Ordonanţei de Urgenţă nr.75/2005, cu modificările şi completările ulterioare, la nivelul fiecărei organizaţii furnizoare de educaţie din România se înfiinţează Comisia pentru evaluarea şi asigurarea calităţii care are rolul dea coordona aplicarea procedurilor şi activităţilor de evaluare şi asigurare a calităţii, aprobate de conducerea organizaţiei furnizoare de educaţie, de a elabora anual un raport de evaluare internă privind calitatea educaţiei în organizaţia respectivă precum şi de a formula propuneri de îmbunătăţire a calităţii educaţiei.

Potrivit art. 11 alin. 4 litera e) din actul normativ mai sus menţionat, componenţa Comisiei pentru evaluarea şi asigurarea calităţii în unităţile din învăţământul preuniversitar cuprinde şi un reprezentant al Consiliului Local, alături de reprezentanţi ai corpului profesoral, sindicatelor, părinţilor, elevilor şi minorităţilor naţionale care provin, după caz, din rândul profesorilor, părinţilor sau a elevilor.

Prin adresa nr. 1504/27/09.09.2021 înregistrată la primăria municipiului Bistriţa cu nr.77746/09.09.2021, reprezentanţii unităţii de învăţământ solicită desemnarea unui reprezentant al Consiliului Local în Comisia pentru evaluarea şi asigurarea calităţii.

Reprezentantul Consiliului Local al municipiului Bistriţa în Comisia pentru evaluarea şi asigurarea calităţii în unitatea de învăţământ particular menţionată va îndeplini atribuţiile prevăzute la art. 12 din Ordonanţa de urgenţă nr. 75/2005 privind asigurarea calităţii educaţiei, după cum urmează:

a) coordonează aplicarea procedurilor şi activităţilor de evaluare şi asigurare a calităţii, aprobate de conducerea organizaţiei furnizoare de educaţie, conform domeniilor şi criteriilor prevăzute la art. 10;

b) elaborează anual un raport de evaluare internă privind calitatea educaţiei în organizaţia respectivă. Raportul este adus la cunoştinţă tuturor beneficiarilor prin afişare sau publicare;

c) formulează propuneri de îmbunătăţire a calităţii educaţiei.

Având în vedere cele de mai sus, propunem şi susţinem spre aprobare proiectul de hotărâre privind desemnarea reprezentantului Consiliului Local al municipiului Bistriţa în Comisia pentru evaluarea şi asigurarea calităţii în unitatea de învăţământ particular Şcoala Primară „Sfântul Stelian” din municipiul Bistriţa.

**PRIMARUL MUNICIPIULUI BISTRIŢA**

**IOAN TURC**